ร้านนี้ขายมาได้ไม่นานเท่าไหร่ อยู่ริมถนนลงอ่างศิลา ตรงตึกแถวหน้าหมู่บ้านภัทราพร แถบเดียวกันกับศิลากาแฟร้านดัง เริ่มขายแต่เย็นๆ ขายไปถึงดึกๆ

จุดเด่นสุดคือปลาสดจริง สดดีมาก ย่างมาพอดีๆ ไม่แห้งเกิน เนื้อขาวมาเป็นกลีบๆน่ากิน มีขนาดตั้งแต่ตัวละ 200-300 บาท ตามน้ำหนักปลา ผักเคียงก็สดดี ใหม่ๆไม่มีค้าง มีให้เลือกหลายชนิด ให้มาเต็มๆ เยอะๆ ไม่มีหวง เส้นหมี่ขอเติมได้ไม่อั้น อีกอย่างคือน้ำจิ้มแซ่บ มีสองอย่าง อย่างแรกเป็นน้ำจิ้มซีฟู้ด รสชาตจัดจ้านถึงใจ อีกแบบเป็นน้ำจิ้มถั่วหวานๆ สำหรับคนไม่ทานเผ็ด

ทานครบ 10 ตัว แถมฟรี 1 ตัวด้วยครับ